**SENAT UNIVERSITAR**

**HOTĂRÂREA NR. 8**

**A SENATULUI UNIVERSITAR DIN DATA DE 07.07.2022**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit în data de 07.07.2022, hotărăşte:

**Art. 1.** Se aprobă propunerea de acordare a titlului *Doctor Honoris Causa* Dlui. Prof. Univ. Dr. Emil Ceban, Rector al *Universității de Stat de Medicină și Farmacie „Nicolae Testemițanu” din Republica Moldova*  (Anexa 1).

**Art. 2.** Se aprobă propunerea de acordare a titlului *Doctor Honoris Causa* Dlui. Prof. Univ. Dr. Eric Jauniaux, *University College London, EGA Institute for Woman’s Health* (Anexa 2).

**Art. 3.** Se aprobă propunerea de acordare a titlului *Doctor Honoris Causa* Dlui. Prof. Univ. Dr. Nicolaas Sieds Klazinga, *Medicină Socială, Universitatea din Amsterdam, Programul de Indicatori de Calitate ai Îngrijirilor de Sănătate, OECD* (Anexa 3).

Art. 4. Se aprobă *Strategia de transformare digitală UMFCD 2022-2028* (Anexa 4).

[**Art. 5.** Se reavizează comisiile de concurs pentru posturi didactice și de cercetare, Semestrul II al Anului Universitar 2021-2022: Conferențiar Universitar poz. 2, Dept. 10 Chirurgie Fundeni; Conferențiar Universitar poz. 10, Dept. 1 Preclinic Fiziologie (Anexa 5).](https://umfcd.ro/concursuri-didactice-semestrul-ii-anul-universitar-2021-2022/)

[**Art. 6.** Se aprobă *Nota referitoare la modalitățile de efectuare a practicii de vară An Universitar 2021-2022 pentru studenții UMFCD* (Anexa 6).](https://umfcd.ro/wp-content/uploads/2022/STUDENTI/REGULAMENT_DE_PRACTICA_DE_VARA/Nota%20Practica%20Vara%20An%20Universitar%202021-2022.pdf)

**Art. 7.** Se aprobă componența *Comisiilor de redactare a subiectelor pentru Examenul de Licență Sesiunea Septembrie 2022/Februarie 2023*, pentru Facultatea de Medicină și Facultatea de Medicină Dentară (Anexele 7-8).

**Art. 8.** Se aprobă *Referatul privind organizarea cursului postuniversitar cu denumirea „Program postuniversitar de formare în Economia Sănătății [HEALTHESIS]”*, derulat în cadrul proiectului POCU/918/4/8/149892 (Anexa 9).

**Art. 9.** Se aprobă componența *Comisiei pentru validarea autoevaluării pe baza criteriilor IAAR* (Anexa 10).

[**Art. 10.** Se aprobă *Metodologia de acordare a burselor de mobilități 2022 – 2024* (*Susținerea excelenței CDI în domeniul Sănatăte și creșterea competitivității Universității de Medicină și Farmacie ”Carol Davila” din București pentru atingerea statutului de lider regional european, EURO-MEDEX*) (Anexa 11).](https://umfcd.ro/wp-content/uploads/2022/PROIECTE/PFE_33-2021/METODOLOGIE-DE-ACORDARE-A-GRANTURILOR-DE-MOBILITATI-2022-2024.docx)

**Art. 11.** Se aprobă solicitarea efectuării unui curs postuniversitar de educație medicală continuă sau a unui program de pregătire în vederea obținerii atestatului de studii complementare fără plată, pe an, pentru cadrele didactice din cadrul Universității de Medicină și Farmacie Carol Davila București.

**Art. 12.** Se aprobă propunerile de taxe pentru cursurile postuniversitare, pentru Anul Universitar 2022-2023 (Anexa 12).

**Art. 13.** Se aprobă propunerea conform căreia este necesar avizul instituției pentru orice cadru didactic care participă în comisii de examen de primariat în afara centrului universitar București.

[**Art. 14.** Se aprobă *Metodologia privind admiterea la studiile postuniversitare prin rezidențiat pentru cetățeni din state terțe U.E., Sesiunea Octombrie – Noiembrie 2022* (Anexa 13).](https://umfcd.ro/wp-content/uploads/2022/POSTUNIVERSITAR/REZIDENTIAT_CETATENI_TARI_TERTE_UE/2022-2023-METODOLOGIE-inscriere-REZIDENTIAT.pdf)

[**Art. 15.** Se aprobă *Metodologia de acordare a burselor în cadrul studiilor postuniversitare prin rezidențiat* (Anexa 14).](https://umfcd.ro/wp-content/uploads/2022/POSTUNIVERSITAR/REZIDENTIAT_CETATENI_TARI_TERTE_UE/METOD.%20BURSE%20REZIDENTIAT.pdf)

[**Art. 16.** Se aprobă *Regulamentul pentru studii postuniversitare prin rezidențiat pentru cetățeni din state terțe U.E.* (Anexa 15).](https://umfcd.ro/wp-content/uploads/2022/POSTUNIVERSITAR/REZIDENTIAT_CETATENI_TARI_TERTE_UE/REGULAMENT-REZIDENTI-DIN-TARI-TERTE-U.E..pdf)

[**Art. 17.** Se aprobă lista specialităților și coordonatorilor cursurilor postuniversitare pentru medici rezidenți străini, cu o durată de un an (Anexa 16).](https://umfcd.ro/wp-content/uploads/2022/POSTUNIVERSITAR/REZIDENTIAT_CETATENI_TARI_TERTE_UE/C.A.%20STAGII%20POST%20UNIV.pdf)

**Art. 18.** Se aprobă *Metodologia privind selecția, implementarea și decontarea activităților extracurriculare – științifice, tehnice, cultural-artistice, sportive naționale și cele pentru studenții capabili de performanțe, la nivelul Universității de Medicină și Farmacie „Carol Davila” din București, în anul 2023* (Anexa 17).

**Art. 19.** Se aprobă *Calendarul privind selecția propunerilor de activități extracurriculare ştiinţifice, tehnice, cultural-artistice şi sportive naţionale, precum şi a celor pentru studenţii capabili de performanţe, ce se vor desfășura la nivelul U.M.F. „Carol Davila” din București, în anul 2023* (Anexa 18).

**Art. 20.** Se aprobă *Metodologia privind organizarea evenimentelor studențești la nivelul Universității de Medicină și Farmacie „Carol Davila” din București, în anul 2023* (Anexa 19).

**Art. 21.** Se aprobă *Regulamentul intern privind activitatea de tutorat la nivelul Universității de Medicină și Farmacie „Carol Davila” din Bucureşti pentru Anul Universitar 2022-2023* (Anexa 20).

**Art. 22.** Se aprobă tarifele regiei de cămin pentru Anul 2022-2023 (11.07.2022 – 11.07.2023) (Anexa 21).

**Art. 23.** Se aprobă majorarea regiei de cantină în cuantum de 50% din prețul de producție al alimentelor (Anexa 22).

[**Art. 24.** Se aprobă *Metodologia privind acordarea burselor în cadrul Universității de Medicină și Farmacie “Carol Davila” din București pentru Anul Universitar 2022-2023* (Anexa 23).](https://umfcd.ro/wp-content/uploads/2022/BURSE/METODOLOGIE%20BURSE%202022-2023.pdf)

**Art. 25.** Se aprobă *Metodologia privind decontul abonamentelor STB și Metrorex pentru Anul universitar 2022-2023* (Anexa 24).

**Art. 26.** Se aprobă actualizarea modelului de *Contract de închiriere pentru studenții români și străini pentru Anul Universitar 2022-2023* (Anexa 25).

**Art. 27.** Se aprobă înființarea *Biroului de Administrare și Gestiune Cantină* în subordinea *Serviciului Burse, Abonamente Studenți, Cantina Studențească* – *Direcția Social* (Anexa 26).

[**Art. 28.** Se aprobă cererea de includere în cadrul Școlii Doctorale, în calitate de conducător de doctorat, ca urmare a susținerii tezei de abilitare și a aprobării prin Ordin al Ministrului Educației, pentru 8 persoane abilitate (Anexa 27).](https://umfcd.ro/educatie/doctorat/scoala-doctorala/atestate-de-abilitare/)

**Art. 29.** Se aprobă exmatricularea unei studente-doctorand înmatriculate în 2018, la propunerea conducătorului de doctorat (Anexa 28).

**Art. 30.** Se aprobă *Nota de fundamentare privind creșterea salarială din venituri proprii* (Anexa 29).

**Art. 31.** Se aprobă propunerea de modificare a structurii organizatorice a Editurii Universitare și trecerea Atelierului de Legătorie și Multiplicare din subordinea Direcției General Administrativă în subordinea Editurii Universitare (Anexa 30).

**Art. 32.** Se aprobă propunerea de modificare a organigramei Universității de Medicină și Farmacie „Carol Davila” prin introducerea Comisiei de Etică și Deontologie Universitară și a Comisiei pentru Evaluarea și Asigurarea Calității în UMF, conform recomandărilor ARACIS (Anexa 31).

**Art. 33.** Se aprobă solicitările de plată cu ora la Facultatea de Inginerie Medicală din cadrul Universității Politehnică București, pentru șase cadre didactice UMFCD de la Disciplina Fiziologie - Facultatea de Medicină și la Facultatea de Filosofie, Univ. București pentru un cadru didactic UMFCD de la Disciplina Fiziologie - Facultatea de Medicină (Anexele 32-38).

**Art. 34.** Se aprobă solicitările de continuare a activității didactice ca titulari, în Anul Universitar 2022-2023, pentru un număr de 80 de cadre didactice UMFCD (Anexa 39).

**Art. 35.** Se aprobă acordarea statutului de „clinic” secției Hematologie IV Transplant Medular –Institutul Clinic Fundeni (Anexa 40).

### **Art. 36.** Se aprobă numirea temporară în funcția de Șef de disciplină (Urologie - Spitalul Clinic de Urgență Sf. Ioan) a Dlui Conf. Univ. Dr. Geavlete Bogdan-Florin, având în vedere încetarea contractului de muncă al Dlui Prof. Univ. Dr. Geavlete Petrișor Aurelian, începând cu 14 Iunie 2022.

### **Art. 37.** Se aprobă numirea în funcția de Șef de departament interimar (Departamentul Clinic 3 – Facultatea de Medicină) a Dlui Prof. Univ. Dr. Ismail Gener, având în vedere demisia din respectiva funcție a Dlui Conf. Univ. Dr. Hârza Mihai-Cristian, începând cu 15 Iunie 2022.

Președinte Senat,

**PROF. UNIV. DR. DRAGOȘ VINEREANU**

 **Avizat Serviciul Juridic și Contencios,**

 Consilier Juridic Raluca-Andreea Stănescu